

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-6933-ISAW-1/2023**

Заводни број: **/**

Дана: 16.03.2023. године

О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву Основне школе „Марко Орешковић“, Бачки Грачац, ул. Личка бр. 16, за издавање Решења о одобрењу извођења радова, на основу члана 8ђ., 134. и 145. став 1. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 19. Одлуке о организацији Општинске управе општине Оџаци („Службени лист општине Оџаци“, број 11/22), Решења број 03-19-10-2/2021-02 и 136. Закона о општем управном поступку („Службени гласник РС“, број 18/2016, 95/18 аутентично тумачење и 2/23-Одлука УС), доноси:

**Р Е Ш Е Њ Е**

**О ОДОБРЕЊУ ИЗВОЂЕЊА РАДОВА**

**ОДОБРАВА СЕ** инвеститору, **ОШ „Марко Орешковић“, Бачки Грачац**, ул. Личка бр. 16, извођење радова на инвестиционом одржавању зграде школске зграде По+П+1, на катастарској парцели бр**. 596 к.о. Бачки грачац.**

Објекат је категорије В, класификационе ознаке 126321.

Саставни део овог Решења је:

* Идејни пројекат број 505/2023, март 2023. године, израђен од стране Архитектонског атељеа “Домус“ Сомбор, одговорно лице пројектанта Олгица Мијић, главни пројектант Ђорђе Мијић, дипл.инж.арх., лиценца 300 1741 03.

Предрачунска вредност радова износи**: 4.102.722,50** динара (без ПДВ-а).

На основу Одлуке о утврђивању доприноса за уређивање грађевинског земљишта („Сл.лист општине Оџаци“, бр 4/2015 и 14/17), доприноси за уређивање грађевинског земљишта се не обрачунавају.

Обавезује се инвеститор да најкасније осам дана пре почетка извођења радова, пријави почетак извођења радова надлежном органу.

Решење о одобрењу извођења радова престаје да важи ако се не отпочне са грађењем објекта, односно извођењем радова у року од три године од дана правоснажности.

Радови се морају извести сагласно важећим прописима, нормативима и стандардима, чија је примена обавезна при извођењу ове врсте радова.

Орган надлежан за доношење решења не упушта се у оцену документације која чини саставни део решења, те у случају штете настале као последица примене исте, за коју се накнадно утврди да није у складу са прописима и правилима струке, за штету солидарно одговарају пројектант који је израдио и потписао документацију и инвеститор радова.

**О б р а з л о ж е њ е**

Инвеститор, ОШ „Марко Орешковић“, Бачки Грачац, ул. Личка бр. 16, преко пуномоћника Олгице Мијић из Сомбора, поднео је захтев за издавање решења за извођење радова ближе описаних у диспозитиву овог решења.

Уз захтев, подносилац захтева је доставио:

* Идејни пројекат број 505/2023, март 2023. године, израђен од стране Архитектонског атељеа “Домус“ Сомбор, одговорно лице пројектанта Олгица Мијић, главни пројектант Ђорђе Мијић, дипл.инж.арх., лиценца 300 1741 03.

Поступајући по захтеву, овај орган је извршио проверу испуњености формалних услова и утврдио да су формални услови из члана 28. Правилника о поступку спровођења обједињене процедуре електронским путем („Сл.гласник РС“, бр. 68/19), испуњени.

На основу напред утврђеног, а у складу са чланом 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), донето је решење као у диспозитиву.

**ПОУКА О ПРАВНОМ СРЕДСТВУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевинарство и саобраћај у Новом Саду, ул. Булевар Михајла Пупина број 16.

Обрадио:

дипл.правник, Светлана Јовановић

Руководилац Одељења,

дипл.инж.грађ. Татјана Стаменковић